หลี่ อี้เฟิง

2007–2013: เข้าวงการ สะสมประสบการณ์

ในปี 2007 หลี่อี้เฟิง เข้าวงการและเริ่มมีชื่อเสียงจากการเข้าร่วมประกวดรายการ My Hero Contest  แม้เขาจะได้เพียงลำดับที่ 8 ในการประกวดครั้งนั้น แต่เขากลับได้รับความนิยมสูงสุดระหว่างที่รายการออกอากาศ และทำให้เขาได้รางวัล "ผู้เข้าประกวดยอดนิยม" (The Most Popular Contestant award) จากรายการไปครอง ทำให้หลังจากรายการจบ เขาได้เดบิวต์ออกซิงเกิ้ลเพลงแรก  "The One I Love Hurts Me The Most" และออก EP แรก Four Leaf Clover ในเดือนพฤศจิกายน ปีเดียวกันนั้นเอง 
หลี่อี้เฟิง เริ่มต้นงานแสดงในปี 2009 กับละครเรื่อง The Prince of Tennis 2 ซึ่งดัดแปลงมากจากการ์ตูนญี่ปุ่น The Prince of Tennis เขาแสดงบท Zuo Bo คือ Saeki Kojirou ในการ์ตูนต้นฉบับนั่นเอง ในปีเดียวกันหลี่อี้เฟิงได้ออกอัลบั้มเพลงเต็มครั้งแรก คือ Mr Child 
ในปี 2011 เขาเป็นที่รู้จักมากขึ้นจากการรับบท Xiang Yunchao ในละครไต้หวันเรื่อง Sunny Happiness ซึ่งเป็นละครฮิต เรทติ้งสูงทั้งในไต้หวันและจีน เขาได้รับรางวัล ดาวรุ่งชายยอดเยี่ยม (The Best New Actor award) จาก China TV Drama Awards จากละครเรื่องนี้เอง ในปีเดียวกันเขามีโอกาสได้แสดงภาพยนตร์เป็นครั้งแรก ในภาพยนตร์เรื่อง Lovesick ร่วมกับ หลินอี้เฉิน  และ เฉินป๋อหลิน 
ในปี 2012 เขาเล่นละครเรื่อง White Lies ซึ่งได้รับคำชมมากในฝืมือการแสดง กับบท Jiang Xiyu เด็กหนุ่มออทิสติก ในปี 2013 เขาเล่นละครเรื่อง The Return of a Princess และได้รับรางวัล ไอดอลนักแสดงยอดเยี่ยม  (The Best Acting Idol award) จาก China TV Drama Awards และ นักแสดงชายยอดนิยม (The Most Popular Actor award) จาก LeTV Awards.

2014–2015: Breakthrough

ในปี 2014 ผลงานเปลี่ยนชีวิตของหลี่อี้เฟิง ได้ออกอากาศ นั่นคือ ละครแอคชั่นแฟนตาซี มหัศจรรย์กระบี่เจ้าพิภพ (Swords of Legends) หรือ กู่เจี้ยนฉีถาน เขารับบทตัวเอก คือ "ไป๋หลี่ถูซู"  (Baili Tusu) ละครเรื่องนี้ประสบความสำเร็จมาก ทั้งกระแส และเรทติ้งผู้ชมทางโทรทัศน์ รวมถึงยอดชมออนไลน์ ความนิยมของเขาพุ่งสูงขึ้นอย่างรวดเร็ว และกลายเป็นดาราแถวหน้าในวงการบันเทิงของจีนอย่างสวยงาม  หลี่อี้เฟิงเป็นนักแสดงคนแรกที่ได้รับรางวัล the Newcomer award จาก Elle Style Award  และเขาได้ออกหนังสืออัตชีวประวัติเล่มแรก A Once in a Lifetime Moment ในเวลาต่อมา
หลี่อี้เฟิงรักษาความนิยมของเขาอย่างมั่นคงด้วยละครฮิต อีก 2 เรื่องในปี 2015 คือ ละครพีเรียด ตำนานรักตระกูลน้ำหอม (Legend of Fragrance) ซึ่งเขาเล่นคู่กับ ถังเยียน และ เว็บดราม่า บันทึกจอมโจรแห่งสุสาน (The Lost Tomb ) ในบท "อู๋เสีย" (Wu Xie) ซึ่งดัดแปลงมาจากนิยายขายดี Daomu Biji  ในปีเดียวกันเขารับหน้าที่เป็นโปรดิวเซอร์ในรายการวาไรตี้ Lets Go! Go! Go!
ภาพยนตร์ของเขา 2 เรื่องต่อมาของเขา คือ  Forever Young และ ภาพยนตร์โรแมนติกดราม่า รักหมดใจนายซุปตาร์ (Fall in Love Like a Star) ซึ่งเรื่องหลังนี้ถูกสร้างโดยอิงกระแสคู่จิ้นระหว่าง หลี่อี้เฟิง และหยางมี่ จากละคร มหัศจรรย์กระบี่เจ้าพิภพ แน่นอนว่าได้รับเสียงวิจารณ์จากนักวิจารณ์พอสมควร แต่เขาสามารถตีกลับกระแสวิจารณ์ ได้ในเดือนธันวาคม 2015 ด้วยบทสมทบในภาพยนตร์ทำเงิน Mr. Six  ของผู้กำกับดัง กวน หู (Guan Hu) หนังทำรายได้เป็นอันดับ 1 ของ Box office จีน และได้รับเสียงวิจารณ์ที่ดี หลี่อี้เฟิงคว้ารางวัล นักแสดงสมทบชายยอดเยี่ยม Best Supporting Actor award จากเวที 33rd Hundred Flowers Awards ได้จากบทบาทในเรื่องนี้ด้วย
จากความสำเร็จของเขา หลี่อี้เฟิงได้รับการจัดอันดับ อยู่ในลำดับที่ 9 ของคนดังผู้ทรงอิทธิพลในวงการบันเทิงของจีน Forbes Chinese Celebrity list 2015 ด้วยมูลค่าทางการตลาดราวๆ 69 ล้านหยวน (10.5 ล้านดอลลาร์ หรือ 9.6 ล้านยูโร) และเขายังได้รับการยกย่องเป็น  "Most Commercially Valuable Celebrity" จาก CBN Weekly อีกด้วย

2016–present: Mainstream popularity

ในปี 2016 เขารับบทนำ "จางเสี่ยวฝาน" และ"กุ่ยลี่" (Zhang Xiaofan / Gui Li) ในละครเรื่อง จูเซียน กระบี่เทพสังหาร ภาค 1, 2 (Noble Aspirations, The Legend of Chusen) ซึ่งดัดแปลงมาจากนิยายดัง Zhu Xian ร่วมกับ จ้าวลี่อิง และ หยางจื่อ ละครได้รับกระแสชื่นชมที่ดี  และมียอดเข้าชมมากกว่า 2.3 หมื่นล้าน เป็น 1 ในละครซึ่งมียอดเข้าชมสูงสุด จากนั้นเขารับเล่นละครพีเรียด ปี ค.ศ. 1940 แนวจารชนสายลับ  เฉินเซิน จารชนหน้าหยก (Sparrow) ในบท "เฉินเซิน" (Chen shen) ตัวเอกของเรื่อง ละครเรื่องนี้ประสบความสำเร็จมาก ได้รับคำวิจารณ์ที่ดีทั้งในด้านการแสดงและบทละคร เป็นละครที่ทำเรทติ้งได้สูงที่สุด ในละครแนวสงครามตั้งแต่อดีตจนถึงปัจจุบัน โดยทำเรทติ้งระหว่างออกอากาศสูงที่สุดได้ถึง 2.46  หลี่อี้เฟิงสามารถคว้ารางวัล นักแสดงชายยอดเยี่ยม (The Best Actor award) จากเวที China TV Golden Eagle Award ได้จากละครเรื่องนี้ด้วย
ในปี 2017 หลี่อี้เฟิง รับบทนำ "ฟางมู่" (Fang Mu) ในภาพยนตร์แนวอาชญากรรม Guilty of Mind ซึ่งดัดแปลงมาจากนิยาย Evil Minds โดย Lei Mi
ในปี 2018 เขารับแสดงภาพยนตร์แอคชั่นผจญภัย เจิ้งไค ฮีโร่เกรียนกู้โลก (Animal World) ดัดแปลงมาจากการ์ตูนญี่ปุ่น  ไคจิ กลโกงเกมมรณะ (Ultimate Survivor Kaiji) ในบท "เจิ้งไคซือ" (Zheng Kaisi) หนังได้รับกระเสวิจารณ์ที่ดี และทำรายได้เป็นอันดับ 1 ในสัปดาห์แรกที่เข้าฉาย
ปี 2019 - 2020 เขากลับมารับละครอีกครั้ง ในรอบ 3 ปี โดยกำลังถ่ายทำละครโรแมนติกดราม่า เรื่อง Wait in Beijing  และละครสายลับ Fearless Whispers  และเขาจะร่วมแสดงในละครแนวกองกำลังจรวดเรื่องแรกของจีน The Glory of Youth  ซึ่งอำนวยการสร้างโดย กองกำลังจรวดแห่งกองทัพปลดแอกประชาชนจีน (People's Liberation Army Rocket Force) อีกด้วย